בנצי שטיין

בן ציון (בנצי) שטיין (נולד ב-ז' בכסלו תשנ"ח) הוא זמר, מלחין, מעבד ומפיק מוזיקלי ישראלי-חסידי.

ביוגרפיה 
שטיין נולד לשאול יהודה, מחנך חסיד ויז'ניץ. למד בתלמוד תורה, ישיבה קטנה ובישיבה גדולה של חסידות ויז'ניץ ולאחר מכן המשיך בישיבת אורייתא בירושלים.

קריירה מוזיקלית 

שטיין הוא חבר במקהלת מלכות, ובנוסף לכך הוא גם זמר בפני עצמו (לעיתים כסולן במקהלת מלכות).

ביוני 2019 הלחין את השיר "אבא", וביצעו אותו אברהם פריד וארי היל בדואט. השיר הפך ללהיט, ושטיין התפרסם כמלחין מצליח.

לקראת חג החנוכה 2019 הלחין את השיר "מנורה", שבוצע על ידי מקהלת מלכות יחד עם הזמרים מוטי ויזל והרשי סגל, בשילוב מקהלת הילדים 'חסידימלעך'.

בתקופת התפרצות נגיף הקורונה בישראל ביקשה עמותת "רחשי לב" (בה מתנדב שטיין) להפיק סינגל עבור הילדים הנעזרים בעמותה. שטיין כתב מילים חדשות ללחן של השיר "מנורה", והפיק את השיר תחת השם "אבא איתי". השיר בוצע בדואט של הזמר החסידי ארי היל והזמר המזרחי חיים ישראל. בסיוון תשפ"ג הוציא את השיר "אל תיפול", שהולחן גם הוא במסגרת העמותה, ובוצע בדואט שלו עם אברהם פריד וחיים ישראל.

בשנת תשפ"א הפיק את אלבום הבכורה שלו בשם "שיר ציון", ובו 15 מלחניו שבוצעו על ידי אמנים שונים, ביניהם אהרלה סמט, אברהם פריד, ארי היל ובערי וובר. שטיין עצמו מבצע שיר באלבום.

הוקרה 
במצעדי המוזיקה לשנת 2020 זכה שטיין בתואר "מלחין השנה" באתר בחדרי חרדים, ובמקום השני בקטגוריה זו במצעד של רדיו "קול פליי".

באוקטובר 2023 זכה שטיין בתואר "מלחין השנה" במצעד המוזיקה של האתר כיכר השבת, ובמצעד של רדיו קול חי מיוזיק. שירו "אל תיפול", אותו הלחין וביצע לצד חיים ישראל ואברהם פריד זכה בתואר "שיר השנה" במצעדים של כיכר השבת, קול חי מיוזיק, בחדרי חרדים, והמחדש, ובמקום השני בקטגורייה זו במצעד של רדיו קול ברמה, ושל רדיו קול פליי.

מלחניו

חיים אישיים 
נישא באוקטובר 2020, והוא אב לילד.

קישורים חיצוניים 

 מערכת JDN, המלחין בנצי שטיין התארס ובכירי התעשייה התייצבו, באתר JDN, י"ג באדר ה'תש"פ (11 בנובמבר 2019).
 שלמה זינגר, מקהלת 'מלכות' ואהרלה סאמט מגישים: כל שירי בנצי שטיין ב-5 דקות, באתר JDN, ח' בחשוון ה'תשפ"א (26 באוקטובר 2020).
 
 תגית באתר כיכר השבת
 תגית באתר בחדרי חרדים

הערות שוליים 

מלחיני מוזיקה יהודית
מלחיני מוזיקה חסידית
חסידי ויז'ניץ
בוגרי ישיבת בית ישראל ודמשק אליעזר
ישראלים שנולדו ב-1997